În primul rând, conform prevederilor legale în vigoare, fondurile de pensii administrate privat nu pot fi declarate în stare de faliment. În plus, suma totală cuvenită pentru pensia ta privată nu poate fi mai mică decât valoarea contribuțiilor tale plătite, diminuată cu penalitățile de transfer (dacă este cazul) și cu comisioanele legale de administrare. De asemenea, există obligații de raportare și transparență, astfel că situațiile financiare ale fondurilor sunt auditate periodic. Existența Fondului de Garantare a pensiilor private oferă o plasă de siguranță pentru sistemul privat de pensii, la care se adaugă impunerea unei rate minime a rentabilității de către Autoritatea de Supraveghere Financiară – Sectorul Pensiilor Private. În prezent, sistemul de pensii private se află permanent sub controlul și supravegherea desfășurate de Autoritatea de Supraveghere Financiară – Sectorul Pensiilor Private.